Instagram: Yorqinxo‘ja Umarov xonadonida to‘y, “Afandining qizlari”dagi Niginaning qo‘lini so‘rashdi, Sevara Soliyeva kasbini o‘zgartirdi, operatsiyani boshdan kechirgan Asal Shodiyeva

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Durdona Qurbonova kuzatuvchilariga milliy obrazda ko‘rinish berdi.

Imron qo‘shiq kuylayotgan davrada chiroq o‘chib qoldi, biroq xonanda ushbu vaziyatdan ustalik bilan chiqib ketdi.
Sitora Alimjonova otlarni yaxshi ko‘rishi haqida post qoldirdi.

Shahlo Zoirova klipmeyker Yodgor Nosirov ishlayotgan yangi klipda amma obrazini gavdalantirmoqda.
Nargiz Zokirova taniqli bastakor va xonanda Husan Sodiqov bilan tushgan suratini sahifasiga joyladi.

Sardor Rahimxon kuzatuvchilariga Makka-yu Madinadan ko‘rinish berdi.
Vohidjon Isoqovning “Xalqlar do‘stligi” san’at saroyida o‘tkaziladigan konsertida Sevinch ham chiqish qiladi.

Aktrisa Asal Shodiyeva ilk homiladorligidan avval yaxshi nafas ololmagani bois burnini operatsiya qildirgani haqida so‘zlab berdi.
Rossiyalik teleboshlovchi Kseniya Borodina turk aktyori Burak O‘zchivit bilan suratga tushish uchun Istanbulga bordi.

Rossiyada faoliyat yuritadigan taniqli stilist Akobir Toshkent moda haftaligi sahnasida turib, “Afandining qizlari” guruhi aktrisasi Nigina Jabborovaning qo‘lini so‘radi.
Nilufar Usmonova muxlislariga yangi surat bilan ko‘rinish berdi.

Aktrisa Sevara Soliyeva islomiy to‘ylarda nashidalar kuylay boshlaganini e’lon qildi.
Yigitali Mamajonov yangi “Esimda yo‘q” deb nomlangan ekshn-komediya janridagi filmda suratga tushmoqda.

Yorqinxo‘ja Umarov yangi hovliga ko‘chib o‘tdi hamda singlisini turmushga uzatdi. Muxlislari xonandani uy va to‘y bilan tabriklamoqda.